Байтаҡ хеҙмәттәрҙә тарихи портреттар бирелә , улар араһында Гвоздикованың “ Салауат Юлаев : документаль сығанаҡтарҙы өйрәнеү ” ( “ Салават Юлаев : исследование документальных источников ” ; 2004 ) , Ф.Н.Байышевтың “ Риза Фәхретдиновтың ижтимағи-сәйәси һәм әхлаҡи-этик ҡараштары ” ( 1996 ) , Р.Шәкүрҙең “ Арҙаҡлы башҡорттар : ғилми-биографик очерктар ” ( 1998 ) , Ғ.Б.Хөсәйеновтың “ Ризаитдин бин Фәхретдин : тарихи-биографик китап ” ( 1997 ) , “ Батырша : тарихи-биографик китап ” ( 2005 ) һ.б. күп хеҙмәттәр бар . 90-сы йй. уртаһынан респ . Ә.Ә.Вәлидовтың ижтимәғи-сәйәси һәм фәнни эшмәкәрлегенә арналған байтаҡ китаптар сыға , уларҙа Вәлидовтар нәҫеле тарихы мәсьәләләре лә күтәрелә , улар араһында Ә.М.Юлдашбаевтың “ Билдәле һәм билдәһеҙ Зәки Вәлиди ( үҙ замандаштары хәтерендә ) ” &#91; “ Известный и неизвестный Заки Валиди ( в памяти своих современников ) ” ; 2000 &#93; , Ә.Ғ.Сәлиховтың “ Ә.Вәлидовтың Рәсәйҙә фәнни эшмәкәрлеге ” ( “ Научная деятельность А.Валидова в России ” ; 2001 ) хеҙмәттәрен атап үтергә була .